Ved nøytral reklamasjon, behøver ikke kjøper å opplyse om hvilke misligholdskrav hun vil gjøre gjeldende på grunnlag av mangelen. Det er tilstrekkelig å opplyse selger at man ønsker å gjøre krav gjeldende, uten å spesifisere hvilke krav. Ved spesifisert reklamasjon må det derimot opplyses om hvilke misligholdskrav som gjøres gjeldende. Krav om spesifisert reklamasjon gjelder ved krav om retting, jf. avhendingsloven § 4-11, og ved krav om heving, jf. avhendingsloven § 4-13 (2).